62024CO0201_INF
Digriet tal-Qorti tal-Ġustizzja (Is-Sitt Awla) tat‑28 ta’ April 2025 –A.En. Slovensko
(Kawża C‑201/24)
“Rinviju għal deċiżjoni preliminari – Approssimazzjoni tal-leġiżlazzjonijiet – Sistema fiskali komuni applikabbli għall-kumpanniji – Direttiva 2009/133/KE – Leġiżlazzjoni nazzjonali li timponi imposta speċjali fuq il-qligħ kapitali li jirriżulta minn trasferiment tal-attiv bejn kumpanniji stabbiliti fl-istess Stat Membru – Artikolu 4(1) u Artikolu 9 – Rekwiżit ta’ nuqqas ta’ impożizzjoni tal-qligħ kapitali li jirriżulta minn trasferiment tal-attiv – Sitwazzjoni purament interna – Ġurisdizzjoni tal-Qorti tal-Ġustizzja”
Domandi preliminari – Ġurisdizzjoni tal-Qorti tal-Ġustizzja – Dispożizzjonijiet tad-dritt tal-Unjoni li saru applikabbli mid-dritt nazzjonali b’mod dirett u inkundizzjonat għal sitwazzjonijiet li ma jaqgħux taħt il-kamp ta’ applikazzjoni tagħhom – Inklużjoni – Kundizzjoni – Neċessità għall-qorti nazzjonali li tindika l-eżistenza ta’ tali rinviju – Assenza ta’ tali indikazzjoni – Nuqqas manifest ta’ ġurisdizzjoni tal-Qorti tal-Ġustizzja
(Artikolu 267 TFUE; Direttiva tal-Kunsill 2009/133)
(ara l-punti 30 sa 38, u d-dispożittiv)
Dispożittiv
Il-Qorti tal-Ġustizzja tal-Unjoni Ewropea manifestament ma għandhiex ġurisdizzjoni sabiex tagħti risposta għad-domandi magħmula min-Najvyšší správny súd Slovenskej republiky (il-Qorti Amministrattiva Suprema tar-Repubblika Slovakka), permezz ta’ deċiżjoni tad‑29 ta’ Frar 2024 (Kawża C‑201/24).